โออิชิเทพันล. ลงเครื่องดื่ม ซื้อที่นวนคร
&nbsp;
9 ส.ค. 2554

โพสต์ทูเดย์ — โออิชิ ซื้อที่นวนคร 163 ล้านบาท ผุดโรงงานเพิ่มผลิตเครื่องดื่มกล่อง UHT มูลค่าพันล้าน รับทรัพย์เดือนก.ค. 2554
นายไพบูลย์ คุจารีวณิช รองกรรมการผู้จัดการ บริษัท โออิชิ กรุ๊ป (OISHI) เปิดเผยว่า คณะกรรมการบริษัทเพิ่งมีมติอนุมัติการลงทุนเพิ่มกำลังการผลิตและบรรจุเครื่องดื่มแบบกล่อง UHT ของบริษัท โออิชิ เทรดดิ้ง ซึ่งเป็นบริษัทย่อยจำนวน 4 สายการบรรจุ หรือ 435 ล้านกล่องต่อปี คาดจะเริ่มผลิตเพื่อการพาณิชย์ในเดือนก.ค. 2554 ภายใต้เงื่อนไขว่าบริษัทได้รับการส่งเสริมการลงทุน (บีโอไอ)
สำหรับโครงการนี้ มูลค่าการลงทุนประมาณ 1,063 ล้านบาท โดยบริษัท โออิชิ เทรดดิ้ง จะซื้อที่ดินประมาณ 163 ล้านบาท ในนิคมอุตสาหกรรมนวนคร จ.ปทุมธานี คาดลงทุนเครื่องจักรมูลค่าประมาณ 750 ล้านบาท ส่วนอาคารโรงงานและค่าใช้จ่ายอื่นๆ ประมาณ 150 ล้านบาท
ด้านผลการดำเนินงาน OISHI ปี 2552 มีกำไรสุทธิ 751.33 ล้านบาท คิดเป็นกำไรหุ้นละ 4.01 บาท เพิ่มขึ้น 26.81% จากปี 2551 กำไรสุทธิ 592.46 ล้านบาท หรือ 3.16 บาทต่อหุ้น 
ทั้งนี้ สาเหตุที่มีกำไรดีขึ้นมาจากรายได้จากการขายรวมเพิ่มขึ้น 19.8% เป็น 7,128 ล้านบาท และกำไรขั้นต้น 2,420.2 ล้านบาท เพิ่มขึ้น 25.2% เทียบกับจำนวน 1,933.8 ล้านบา ทในปี 2551
คณะกรรมการมีมติอนุมัติให้บริษัทจ่ายเงินปันผลอีกหุ้นละ 2.06 บาท ให้แก่ผู้ถือหุ้นที่มีชื่อในทะเบียนวันที่ 31 มี.ค. และจ่ายเงินวันที่ 19 พ.ค. 2553 รวมทั้งปีจ่ายเงินปันผลหุ้นละ 3.20 บาท ซึ่งเป็นสัดส่วน 79.85% ของกำไรสุทธิ